**Dennstaedtiaceae** — сямейства папарацей парадку Polypodiales. Раней лічыліся падсямействам сямейства Cyatheaceae, цяпер, у сувязі з праведзенымі групай APG філагенетычнымі даследаваннямі, разглядаюцца як самастойнае сямейства.

Батанічнае апісанне
-------------------

Буйныя лясныя папараці з паўзучымі карэнішчамі, апранутымі валасінкамі. Доўгае карэнішча інтэнсіўна галінуецца, дзякуючы чаму часта ўтвараюць зараснікі, а некаторыя іх віды сталі шырока распаўсюджанымі пустазельнымі раслінамі. Галіны на карэнішчы адыходзяць не непасрэдна ад карэнішча, а ад ніжняй частцы хвосціка ліста.

Роды Saccoloma і Orthiopteris маюць сцёблы, пакрытыя луской.

Ваі моцна рассечаныя, даволі жорсткія, з буйной тройчатай пласцінкай, часцей за ўсё тройчы пёрыстыя. Ніжняя пара пёраў ля свайго аснавання мае нектарнікі, якія вылучаюць салодкую вадкасць, што прываблівае мурашак.

Сорусы пакрытыя двума пакрывальцамі: вонкавым, які з’яўляецца мадыфікацыяй краю ліста, і ўнутраным, рэальным пакрывальцам. Гэтыя два пакрывальца, зрастаючыся часткова або цалкам, ўтвараюць двухстворкавую або паўчарападобную форму, унутры якой на прыўзнятым вольным ложку размяшчаюцца спарангіі. Сорусы зрушанага тыпу, прымацоўваюцца да ложу знізу і часткова па баках.

Роды
----

Паводле дадзеных Каралеўскіх батанічных садоў у Кью ў склад сямейства уключана 18 родаў:

* Blotiella R.M.Tryon
* Dennstaedtia Bernh. typus
* Histiopteris (J.Agardh) J.Sm.
* Hypolepis Bernh.
* Leptolepia Prantl
* Lindsaea Dryand. ex Sm.
* Lonchitis L.
* Microlepia C.Presl
* Odontosoria Fee
* Oenotrichia Copel.
* Ormoloma Maxon
* Orthiopteris Copel.
* Paesia A.St.-Hil.
* Pteridium Gled. ex Scop. nom. cons.
* Saccoloma Kaulf.
* Sphenomeris Maxon
* Tapeinidium (C.Presl) C.Chr.
* Xyropteris K.U.Kramer

У варыянце, прапанаваным Аланам Р. Смітам (Каліфарнійскі ўніверсітэт) з суаўтарамі, семейство включает в себя 10 родов:

* Blotiella R.M.Tryon
* Dennstaedtia Bernh. typus
* Histiopteris (J.Agardh) J.Sm.
* Hypolepis Bernh.
* Leptolepia Prantl
* Microlepia C.Presl
* Monachosorum Kunze
* Oenotrichia Copel.
* Paesia A.St.-Hil.
* Pteridium Gled. ex Scop. nom. cons.

Распаўсюджанне і экалогія
-------------------------

Прадстаўнікі сямейства растуць у Еўразіі (Кітай, Японія, Тайвань, поўнач Еўропы), Паўночнай Амерыцы (амаль паўсюль у Канадзе і ЗША, на поўначы Мексікі), ва ўмеранай частцы Паўднёвай Амерыкі, а таксама ў Аўстраліі і Новай Зеландыі.

Pteridium aquilinum — амаль касмапаліт, распаўсюджаны па ўсім зямным шары (акрамя палярных абласцей і пустыняў) на раўнінах і ў гарах (да 3 000 м). Найбольш часта ён сустракаецца ў светлых лясах або на лясных узлесках, звычайны на пясчанай глебе ў хваёвых лясах, на адкрытых узвышаных месцах, у зарасніках кустоў.

Некаторыя роды і віды вельмі паліморфныя.

Зноскі
------

1. ↑  На аснове Архівавана 29 мая 1998. базы дадзеных Каралеўскіх батанічных садоў у Кью
2. 1 2 3 4 5 6  GRIN змяшчае ў Lindsaeoideae
3. ↑  *Smith, A. R. K. M. Pryer, et al.* (2006). A classification for extant ferns. — Taxon. — 55(3): 705—731

Спасылкі
--------

* Деннштедтиевые: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)
* Dennstaedtiaceae {[ref-en)) // The Plant List
* Family *Dennstaedtiaceae* Lotsy {{ref-en)) // Germplasm Resources Information Network (GRIN Taxonomy).

|  |  |
| --- | --- |
| ⚙️   Слоўнікі і энцыклапедыі | Britannica (онлайн) |
| Таксанамія | APNI · EOL · Fossilworks · GBIF · iNaturalist · IPNI · IRMNG · ITIS TSN · NCBI · POWO · Plantarium · Tropicos · WFO · Флора Кітая |
| Нарматыўны кантроль | GND: 4244470-6 · LCCN: sh85036839 · Microsoft: 2776310108 |